《贺丘子从迁居》
宋代·陈藻

老夫昨者亦迁居，只是他人借屋庐。
道义交亲无罣碍，妻孥虑远自嗟吁。
乃翁能殖千金去，令子均分甲第余。
醉卧市心年月久，南桥依旧赋归欤。

作者简介：宋福州福清人，字元洁，号乐轩。师事林亦之，为林光朝再传弟子。不仕，授徒不足自给，课妻子耕织以为生。卒年七十五。私谥文远。有《乐轩集》。